

**Изх.№ 230 - 53 / 28.06.2022 г. ДО**

####  КОМИСИЯ ПО ФИНАНСОВ НАДЗОР

 **ул. ”Будапеща” № 16**

 **ДО**

 **БЪЛГАРСКА ФОНДОВА БОРСА**

 **ул. ”Три уши” № 6, ет. 5**

 **ДО**

 **ОБЩЕСТВЕНОСТТА**

 **чрез информационна с-ма ”Х3NEWS”**

##  С О Ф И Я

ОТНОСНО: Решения от редовно ОСА, проведено на 28.06.2022 г. и съгласно чл.100ш от ЗППЦК и чл.24 и Приложение № 4 от Наредба № 2 за първоначално и последващо разкриване на информацията.

Уважаеми дами и господа,

Съгласно чл.100ш от ЗППЦК и т.1.8 от Приложение № 4 към Наредба № 2, Ви уведомяваме за взетите решения от редовно общо събрание на акционерите (ОСА), проведено на 28.06.2022 г. от 09:00 часа.

**По т. 1 от дневния ред**: Доклад за дейността на ХД „ДУНАВ“ АД през 2021 г. и консолидиран доклад за дейността на ХД „ДУНАВ“ АД през 2021 г.

1. ОСА приема доклада за дейността на ХД „ДУНАВ“ АД през 2021 г. и консолидирания доклад за дейността на ХД „ДУНАВ“ АД през 2021 г. – подлежи на вписване в Търговския регистър.

**По т. 2 от дневния ред:** Отчет за дейността на директора за връзки с инвеститорите за 2021 г.

1. ОСА приема отчета за дейността на директора за връзки с инвеститорите за 2021 г.

**По т. 3 от дневния ред**: Приемане на одитирания Годишен финансов отчет на ХД „ДУНАВ“ АД ЗА 2021 г. и одиторския доклад.

1. ОСА приема одитирания Годишен финансов отчет на ХД „ДУНАВ“ АД за 2021 г. и одиторския доклад. – подлежи на вписване в Търговския регистър.

**По т. 4 от дневния ред:** Приемане на одитирания Консолидиран Годишен финансов отчет на ХД „ДУНАВ“ АД за 2021 г. и одиторския доклад.

1. ОСА приема одитирания Консолидиран Годишен финансов отчет на ХД „ДУНАВ“ АД за 2021 г. и одиторския доклад. – подлежи на вписване в Търговския регистър.

**По т. 5 от дневния ред:** Решение за покриване на загуби за минали години и загуба за 2021 г. на ХД „ДУНАВ“ АД.

1. ОСА приема да се покрият загубите за минали години в размер на 135 640,34 лева и загуба за 2021 г. в размер на 56 829,22 лева на ХД „ДУНАВ“ АД от неразпределена печалба от минали години в общ размер на 580 633,11 лв.

**По т. 6 от дневния ред:** Разпределяне на част от неразпределената печалба на ХД „ДУНАВ“ АД от минали години като дивидент.

**Решение 6.1**:

1. ОСА приема разпределяне на част от неразпределената печалба от минали години на ХД „ДУНАВ“ АД като дивидент за 2021 г., както следва:

1.1. От остатъка от неразпределената печалба от минали години, който след покриване на загубите от минали години и 2021 г. е в размер на 388 163,55 лева.

**Решение 6.2:**

1.3. Да се разпредели сума в размер на 362 275 лева като дивиденти между акционерите, като брутен дивидент на акция в размер на 1,685 лева.

**Решение 6.3:**

Условията и реда за изплащане на дивидент за следните:

1. Емисия – ISIN код: BG1100015988, брой акции – 215 000 бр. акции, номинална стойност на 1 акция – 1 лв. и обща сума за дивидент за 2021 г. – 362 275 лева.

2. Размер на дивидента: 1,685 лв. на 1 бр. акция бруто. Данък дивидент -5 % за физически лица. Сума за получаване на дивидент за физически лица за 1 бр. акция 1,600 лв. нето.

3. Дата, към която се определя акционерния състав за дивидент – 12.07.2022 г.

4. Начална дата за изплащане на дивидент: 01.08.2022 г.

5. Крайна дата на изплащане на дивидент: съгласно законовите разпоредби.

6. Място на изплащане на дивидент

Финансовата институция, чрез която ще се извършат плащанията е чрез всички клонове на Интернешънъл Асет Банк АД в сроковете по т.4 и т.5

- На физическите лица дивидентът ще се изплаща лично срещу лична карта или нотариално упълномощени от тях лица.

- На юридическите лица дивидентът ще се изплаща при представен документ за актуално състояние на юридическото лице, по нареждане на представляващия лицето или негов пълномощник с изрично нотариално заверено пълномощно.

Изплащането на дивидента в клоновете на Интернешънъл Асет Банк АД ще се извършва в брой или чрез вътрешнобанков превод по желание на акционера.

7. Който не е получил своя дивидент за 2021 год. ще може да го получи след изрично отправено искане за това, чрез банков превод по посочена от акционера банкова сметка.

8. Съгласно изискванията на закона ХД ”ДУНАВ” АД – гр. Враца предварително удържа от сумата на дивидента на всеки акционер съответния данък, ако такъв се дължи.

9. Дивидентът ще се изплаща на лицата, които са били акционери на ХД ”ДУНАВ” АД – гр. Враца на /на 14-ия ден след ОСА – списъка за дивидент 2021 г. - 12.07.2022 год. и фигурират в акционерната книга към същата дата.

**По т. 7 от дневния ред:** Освобождаване от отговорност членовете на Съвета на директорите на ХД „ДУНАВ“ АД за дейността им през 2021 г. и освобождаване от отговорност Прокуриста на ХД „ДУНАВ“ АД за дейността му през 2021 год.

1. ОСА освобождава от отговорност членовете на Съвета на директорите на ХД „ДУНАВ“ АД за дейността им през 2021 г.: г-н Стефан Петков Лазаров, г-н Борис Тодоров Топалски, г-н Владимир Ценов Чернев, г-н Калин Петринов Кръстев.

2. ОСА освобождава от отговорност за дейността му през 2021 г. Прокуриста на ХД „ДУНАВ“ АД – г-н Петрин Кръстев Стоянов.

**По т. 8 от дневния ред:** Определяне на възнаграждението на членовете на Съвета на директорите и Изпълнителния директор на ХД „ДУНАВ“ АД, и срока, за който е дължимо.

1. ОСА определя следните месечни брутни възнаграждения на членовете на Съвета на директорите:

1. за Изпълнителен директор – 1,5 минимални работни заплати

2. Председател на СД – 2,5 минимални работни заплати

3. Заместник председател – 1 минимална работна заплата;

4. други членове на СД, вкл.независими членове – 1/2 минимална работна заплата.

Възнаграждение в горепосочените се дължи до приемането на решение от ОСА за промяна в размера.

**По т. 9 от дневния ред:** Определяне на гаранциите за управлението на членовете на Съвета на директорите и Изпълнителния директор на ХД „ДУНАВ“ АД.

1. ОСА приема гаранциите за управлението на членовете на Съвета на директорите и Изпълнителния директор да бъдат в размер на 3-месечното брутно възнаграждение.

**По т. 10 от дневния ред:** Промени в Устава на ХД „ДУНАВ“ АД

1. ОСА приема следните промени в Устава на ХД „ДУНАВ“ АД. – подлежи на вписване и обявяване в Търговския регистър.

1.1. Чл. 42, ал.2 се изменя, както следва:

**/2/ Съвета на директорите се състои от три до девет дееспособни физически лица избрани от Общото събрание.**

1.2. В чл.48, ал.1, т.2 препращането към чл.49 се изменя с препращане към чл.46

**/1/ т.2 направени са отчисления за фонд ”Резервен”, съгласно чл.46 от Устава**

**По т. 11 от дневния ред:** Приемане на Доклада за прилагане на политиката за възнагражденията на ХД „ДУНАВ“ АД – гр. Враца за 2021 г. и прилагане за 2022 г. (чл.12 от Наредба № 48).

1. ОСА приема Доклада за прилагане на политиката за възнагражденията на ХД „ДУНАВ“ АД – гр. Враца за 2021 г. и прилагане за 2022 г. (чл.12 от Наредба № 48)

**По т. 12 от дневния ред:** Отчет на Прокуриста на ХД „ДУНАВ“АД за 2021 г.

1. ОСА приема Отчет на Прокуриста на ХД „ДУНАВ“АД за 2021 г.

**По т. 13 от дневния ред:** Приемане Отчета (Доклада) за дейността на Одитния комитет на ХД „ДУНАВ“ АД за Годишен Финансов отчет – 2021 г. и Консолидиран Годишен финансов отчет – 2021 г.

1. ОСА приема Отчета (Доклада) за дейността на Одитния комитет на ХД „ДУНАВ“ АД за Годишен Финансов отчет – 2021 г. и Консолидиран Годишен финансов отчет – 2021 г.

**По т. 14 от дневния ред:** Избор на Одитен комитет на ХД „ДУНАВ“ АД

1. ОСА приема Одитния комитет (ОК) на ХД „ДУНАВ“ АД да е в състав от трима души, с мандат 3 години и с възнаграждения до приемане на друго решение от последващо общо събрание, както следва:

1.1. Г-жа Камелия Борисова Лазарова – Зависим член на Одитния комитет.

1.2. Г-жа Клавдия Иванова Луканова – Независим член на Одитния комитет.

1.3. Г-жа Илияна Венелинова Иванова – Председател и независим член на Одитния комитет.

Месечните брутни възнаграждения на членовете на Одитния комитет (ОК) да бъдат в следните размер:

* За Председателя на ОК – 200 лв.
* За членовете на ОК – 100 лв.

**По т. 15 от дневния ред:** Избор на регистриран одитор на ХД „ДУНАВ“ АД за 2022 г.

1. ОСА избира за регистриран одитор на ХД „,ДУНАВ“ АД за 2022 година, съгласно предложението на СД, по препоръка на Одитния комитет - Васил Спасов Василев - регистриран одитор с рег.№ 0469.

**По т. 16 от дневния ред: Разни**

Не са взети решения.

 ИЗПЪЛНИТЕЛЕН ДИРЕКТОР:……………

 /Стефан Лазаров/